stanford-oval/wikipedia huggingface dataset:
Risiini (myrkky)
Rakenne ja myrkyllisyyden mekanismi

Risiini on glykoproteiini, jonka massa on noin 65 kDa. Se koostuu A- ja B-peptidiketjusta, jotka ovat toisissaan kiinni disulfidisidoksella. A-ketjun massa on noin 32 kDa ja B-ketjun noin 34 kDa. A-ketjussa aminohappoja on 267 ja B-ketjussa 262.
Risiini on myrkyllinen, sillä se estää proteiinisynteesiä estämällä ribosomien toimintaa. Risiinin B-ketju toimii lektiininä ja sitoutuu solujen solukalvon galaktooseihin, joita on tietyissä glykolipideissä ja glykoproteiineissa. Sitoutunut risiini päätyy endosytoosilla soluun. Osa risiineistä ei aiheuta solussa myrkytystä, vaan hajoaa lysomeissa tai poistuu eksosytoosilla. Osa taas päätyy vesikkelien sisällä Golgin laitteen kautta solulimakalvostoon, jossa risiinin A- ja B-ketjun välinen disulfidisidos katkeaa. Tällöin entsymaattinen A-ketju vapautuu solulimaan. A-ketju toimii glykosidaasina ja voi siksi inaktivoida ribosomin poistamalla sen 28S-yksiköstä adeniinin numero 4324. Yksittäinen A-ketju voi inaktivoida noin 1 500 ribosomia per minuutti. Ribosomien toiminnan loppuminen tappaa solun.
Toimintansa perusteella risiini luokitellaan tyypin 2 ribosomeja inaktivoivaksi proteiiniksi, eli RIP2:ksi. Muita samaan luokkaan kuuluvia RIP2-myrkkyjä ovat esimerkiksi abriini, shigatoksiinit, volkensiini ja viskumiinit.
Myrkyllisyys

Risiinille voi altistua tappavasti nielemällä sitä, injektioiden kautta, hengittämällä sitä jauheena tai aerosoleina. Altistus risiinille ehjän (haavattoman) ihon kautta ei tiettävästi ole vaarallista, mutta aine tulee varmuuden vuoksi silti pestä pois iholta veden ja saippuan avulla huolellisesti. Risiini on tappavan myrkyllinen kaikille eläimille, mutta sen myrkyllisyys vaihtelee suuresti lajeittain. Nieltynä ihmisille tappava annos on vähintään noin 1 milligramma risiiniä per kehonpainokilo (mg/kg). Risiini on ihmisille pistoksena tai hengitettynä noin 1 000 kertaa myrkyllisempi kuin nieltynä, sillä osa siitä tuhoutuu ruuansulatuselimistössä nieltäessä. Nieltynä risiinin LD50 rotille on 20–30 mg/kg ja hiirille 30 mg/kg. Vatsakalvon sisäisenä pistoksena annosteltuna risiinin LD50 on hiirille 22 mikrogrammaa per kehonpainokilo.
Risiiniä on risiinikasvin siementen siemenvalkuaisissa. Sitä on pienemmissä määrin muissakin kasvin osissa. Ihmisillä lievästi tai kuolettavasti oireilevia myrkytyksiä on ilmennyt syötäessä 2–30 risiinikasvin siementä. Pienimmillään 2 siemenen syönti on johtanut kuolemaan. Vaarallinen annos riippuu monista tekijöistä, kuten siementen sadonkorjuuajasta, koosta ja niitä syöneen henkilön painosta, iästä sekä mahdollisista yhtäaikaissairauksista.
Risiini hajoaa (denaturoituu) ja menettää siten myrkyllisyytensä korkeissa lämpötiloissa esimerkiksi kuumennettaessa sen vesiliuoksia 1 tunnin ajan 80 °C lämpötilassa. Risiini on vakaa laajalla pH-arvoalueella.
Myrkytyksen oireet

Risiinimyrkytyksen oireet ilmenevät 4–6 tunnissa annoksen nielemisestä ja harvemmin vasta 10 tunnin jälkeen. Ensioireina voi ilmetä voimakasta mahakipua, oksentelua, ripulia, närästystä ja nenänielun kipuilua. Harvemmin voi ilmetä myös veren oksentamista tai meleena-tyyppistä veriripulia. Ripuli ja oksentelu voivat aiheuttaa nestehukkaa, joka taas voi johtaa elektrolyyttien epätasapainoon, alhaiseen verenpaineeseen ja jopa verenkiertovajaukseen. Myöhemmin voi ilmetä myös maksan ja munuaisten vajaatoimintaa. Myrkytys voi johtaa kuolemaan 6–14 päivässä.
Hengitettäessä risiiniä sisään hengitysteihin, myrkytysoireet ilmenevät yleensä viimeistään 8 tunnin kuluttua. Mitä hienojakoisempia hengitetyt risiinihiukkaset ovat, sitä pidemmälle hengitysteihin ne päätyvät ja sitä vakavampia oireet ovat. Oireita voivat olla muun muassa yskä, nivelkivut, kuume tai hengenahdistus, joka voi pahimmillaan johtaa tukehtumiseen.
Pistettäessä risiiniä kehoon injektioneulalla, oireet voivat ilmetä vasta 10–12 tunnin jälkeen. Pistoskohdassa voi ilmetä kudosvaurioita. Oireina voi olla verenmyrkytys ja tähän liittyvät oireet, kuten kuume, päänsärky, sekavuus, ruokahaluttomuus, matala verenpaine ja mahakipu.
Myrkytyksen hoito

Risiinimyrkytystä ei voida parantaa ja se voi johtaa kuolemaan. Jos risiiniä on nielty hiljattain, sen imeytymistä voidaan estää aktiivihiilen tai vatsahuuhtelun avulla. Oireiden ilmetessä nämä toimenpiteet eivät todennäköisesti enää ehkäise myrkytystä. Dialyysi ei poista risiiniä tehokkaasti kehosta. Myrkytyksen mahdollisesti aiheuttamaa alhaista verenpainetta voidaan estää verenpainetta kohottavin lääkkein ja tiputuksen kautta toteutuvan nesteytyksen kautta. Tipuksen kautta voidaan tarvittaessa myös annostella sopivia elektrolyyttejä. Hengitysteiden altistus risiinille voi vaatia intubaation, keuhkoputkia avaavien lääkkeiden tai lisähapen antoa. Myrkytyksestä parantuneiden tulisi olla oireettomia ainakin 12 tunnin ajan ennen heidän lääketieteellisen seurannan lopettamista.
Tunnetut risiinitapaukset

Georgi Markov salamurhattiin 7.9.1978 Lontoossa tiettävästi risiiniä sisältävällä metallijyväsellä, joka pistettiin hänen jalkaansa sateenvarjon avulla. Kaksi vuotta myöhemmin Boris Korczak, joka toimi CIA:n kaksoisagenttina Neuvostoliitossa, yritettiin murhata Fairfaxin piirikunnassa samanlaisella metallikuulalla, joka oletettavasti sisälsi risiiniä. Korczak sairastui vakavasti, muttei kuollut.
Aiheesta muualla

Kuvia tai muita tiedostoja aiheesta Risiini (myrkky) Wikimedia Commonsissa
Toxin and Toxin Target Database (T3DB): Ricin
KEGG: Ricin
Dr. Duke's Phytochemical and Ethnobotanical Databases: Ricin
Risiinin (PDB: 2AAI) ja toisen myrkyllisen proteiinin, Abriini-a:n (PDB: 1ABR), rakenteet päällekkäin. Rakenteet ovat hyvin samanlaiset. Molemmat koostuvat 2:sta peptidiketjusta.
Scott Silver

Scott Silver on yhdysvaltalainen käsikirjoittaja ja ohjaaja, jonka käsikirjoitus elokuvalle Taistelija keräsi Oscar-ehdokkuuden. Hän on myös ollut käsikirjoittamassa elokuvia 8 Mile ja X-Men Origins: Wolverine.
Filmografia

Johns – katu antaa (1996)
Teinikytät (1999)
8 Mile (2002)
X-Men Origins: Wolverine (2009)
Taistelija (2010)
Aiheesta muualla

Scott Silver Internet Movie Databasessa. (englanniksi)
Scientist

Scientist (Hopeton Brown, s. 18. huhtikuuta 1960 Kingston, Jamaika)  on yksi merkittävimmistä dub-artisteista. Hänen musiikkiaan on muun muassa Grand Theft Auto 3 -pelissä. Kyseisessä pelissä on koko Scientist Rids the World of the Evil Curse of the Vampires -albumi yhtenä radiokanavana, tosin Scientist ei ollut antanut tähän lupaa ja uhkasikin haastaa pelin tekijät oikeuteen tekijänoikeusrikkomuksesta. Hän ei kuitenkaan koskaan nostanut syytettä, koska huomasi myyneensä albumin oikeudet aikoinaan levy-yhtiölle.
Diskografia

Introducing Scientist: The Best Dub Album in the World (1980)
Allied Dub Selection (1980) – Papa Tad'sin kanssa
Heavyweight Dub Champion (1980)
Big Showdown at King Tubby's (1980) – Prince Jammyn kanssa
Scientist Meets the Space Invaders (1981)
Scientist Rids the World of the Evil Curse of the Vampires (1981)
Scientist Meets the Roots Radics (1981)
Scientist in the Kingdom of Dub (1981)
Scientific Dub (1981)
Dub Landing Vol. 1 (1981)
Jabby You & Michael Prophet Meets Scientist at the Dub Station (1981)
First, Second and Third Generation (1981) – King Tubbyn and Prince Jammyn kanssa
Dub War (1981)
World at War (198?)
Dub Landing Vol. 2 (1982) – Prince Jammyn kanssa
High Priest of Dub (1982)
Dub Duel (1982) – Crucial Bunnyn kanssa
Scientist Encounters Pac-Man (1982)
Seducer Dub Wise (1982)
Scientist Wins the World Cup (1983)
Dub Duel at King Tubby's (1983) – The Professor
Scientist % Jammy Strike Back (1983) – Prince Jammyn kanssa
The People's Choice (1983)
Crucial Cuts Vol. 1 (1984)
Crucial Cuts Vol. 2 (1984)
1999 Dub (1984)
King of Dub (1987)
International Heroes Dub (1989)
Tribute to King Tubby (1990)
Freedom Fighters Dub (1995)
Dub in the Roots Tradition (1996)
Repatriation Dub (1996)
King Tubby Meets Scientist in a World of Dub (1996) – King Tubbyn kanssa
King Tubby's Meets Scientist at Dub Station (1996) – King Tubbyn kanssa
Dubbin With Horns (1995)
Dub Science (1997)
Dub Science, Dub For Daze, Volume 2 (1997)
Scientist Meets the Crazy Mad Professor at Channel One Studio (1997)
Respect Due (Joseph I Meets the Scientist in Tribute to Jackie Mittoo) (1999)
Mach 1 Beyond Sound Barrier (1999)
Scientist Dubs Culture Into a Parallel Universe (2000)
All Hail the Dub Head (2001)
Ras Portrait (2003)
Pockets of Resistance (2003)
Sarah Kyolaba

Sarah Kyolaba (tunnettiin nimellä ”Suicide Sarah”) (1955 – 11. kesäkuuta 2015) oli Ugandan diktaattorin Idi Aminin viides ja viimeinen puoliso. Sarah tapasi Aminin, kun hän oli 19-vuotias go-go-tanssija. He menivät naimisiin vuonna 1975. Parilla oli kolme lasta.  Kyolaba lähti Ugandasta  Aminin kanssa  vuonna 1979, kun Amin syrjäytettiin. Sarah päätyi Englantiin, missä hän pyöritti  ravintolaa ja myöhemmin kampaamoa. Hän  kuoli syöpään vuonna 2015.
Varhainen elämä

Sarah Kyolaba syntyi Ugandassa vuonna 1955.
Elämä Idi Aminin kanssa

Kyolaba tapasi Idi Aminin ollessaan 19-vuotias go-go-tanssija Ugandan armeijassa jossa hän sai lempinimensä ”Suicide Sarah”.Pari avioitui  Kampalassa vuonna 1975 seemoniassa, jossa Jasser Arafat toimi bestmanina. Häät maksoivat miljoona puntaa. Kyolaban sanottiin olevan Aminin "suosikkivaimo".
Kyolaba oli ollut suhteessa miehen kanssa Masakassa kun hän tapasi Aminin.
25. joulukuuta 1974 Sarah synnytti lapsen jonka Amin ilmoitti televisiossa omakseen, vaikka lapsen todellinen isä katosi pian synnytyksen jälkeen.
Kun Amin joutui lähtemään Ugandasta vuonna 1979, Kyolaba meni hänen kanssaan ensin Libyaan ja sitten Saudi-Arabiaan, jossa he lopulta asettuivat Jeddahiin. Kyolaba erosi  Aminista vuonna 1982. Sarah matkusti Saksaan poikansa Faisal Wangitan kanssa, joka oli yksi hänen neljästä lapsesta (kolme Aminin kanssa), jossa hän sai turvapaikan  ja työskenteli alusvaatemallina. Hän muutti myöhemmin Lontooseen.
Elämä Lontoossa

Vuosina 1997–1998 Kyolaba pyöritti Krishna-ravintolaa Upton Roadissa, West Hamissa, Newhamissa, Lontoossa, jossa tarjoiltiinm  ruokalajeja kuten haudutettua vuohta, grillattua lihaa salaatilla ja lehmän kaviota kastikkeessa
Ravintola kuitenkin suljettiin   marraskuussa 1997, kun terveystarkastajat löysivät keittiöstä  torakoita ja hiiriä. Kyolaba vältti vankilasta vetoamalla syyllistyneensä.Snaresbrookin kruununoikeus langetti hänelle  kahden vuoden ehdollisen vastuuvapauden myöntämisen, ja hän joutui maksamaan tuhat puntaa  syytteeseen liittyviä kustannuksia.
Aminin kuoleman jälkeen Jeddahissa vuonna 2003 Kyolaba kutsui häntä ”todelliseksi afrikkalaiseksi sankariksi” ja ”ihanaksi isäksi” lisäämällä että; ”Hän oli vain tavallinen  ihminen, eikä hirviö. Hän oli iloinen henkilö, erittäin viihdyttävä ja ystävällinen”.
3. elokuuta 2007 hänen poikansa Faisal Wangita tuomittiin salaliitosta ja vangittiin viideksi vuodeksi osallistumisesta 18-vuotiaan somalialaisen miehen murhaan. Faisal Wangita karkotettiin Ugandaan rangaistuksensa päättymisen jälkeen.
Kuolema

Kyolaba kuoli syöpään 11. kesäkuuta 2015 sairaalassa Lontoossa.. Sarah pyöritti  tuolloin salonkia Tottenhamissa, Pohjois-Lontoossa ja asui lähellä Palmers Greenissä.
Käännös suomeksi
S/S Astraea

S/S Astraea oli Suomen Höyrylaiva Osakeyhtiön omistama matkustajahöyrylaiva.
Astraea rakennettiin 1891 Wigham Richardson & Co.:n telakalla Newcastlessa. Se oli vuoteen 1899 saakka Hanko – Hull -linjalla ja sen jälkeen pääasiassa Turku – Kööpenhamina – Hull-linjalla. Laiva myytiin 20. helmikuuta 1930 hankolaiselle H. A. Elfvingille ja siitä tuli Suomi-1-nimisenä Islannin vesillä kalastaneiden suomalaisalusten huoltolaiva. Vuonna 1934 laivan omistus siirtyi Elfvingin Kalastuslaivue Oy:lle ja heinäkuussa 1936 se myytiin Thomas Youngille Sunderlandiin romutettavaksi. Laiva lähti viimeiselle matkalleen saman vuoden lokakuussa.
S/S Astraean pituus oli 70,64 metriä, leveys 9,80 metriä ja syväys 5,79 metriä. Laivan vetoisuus oli 1 186 bruttorekisteritonnia (635 nettorekisteritonnia) ja nopeus 12 solmua. Laivan kolmisylinterisen trippelihöyrykoneen teho oli 1 500 hevosvoimaa. Hyttipaikkoja oli 22 I luokassa, 34 II luokassa ja 186 III luokassa.
Scientific Data Systems

| Scientific Data Systems |
| --- | --- |
Perustettu:  1961
Perustaja:  Max Palevsky, Robert Beck
Lakkautettu:  1975
Kotipaikka:  Santa Monica, Yhdysvallat
Omistaja:  Xerox
Infobox OKVirheellinen NIMI-arvo: 
Scientific Data Systems (SDS) on yhdysvaltalainen vuonna 1961 perustettu yritys, jonka perustajiin kuuluivat Max Palevsky ja Robert Beck.
Xerox osti yhtiön vuonna 1969 ja lakkautti osaston vuonna 1975. Xeroxin omistuksessa ollessaan yhtiö tunnettiin myös nimellä Xerox Data Systems (XDS).
Yhtiö oli varhainen mikropiirien käyttäjä ja ensimmäinen piisirulle tehdyille transistoreille.
Yhtiön SDS Sigma 7 oli ensimmäisiä suurtietokoneita, jotka käyttivät monoliittisiä mikropiirejä.
Yhtiön valmistama SDS 940 oli käytössä Stanfordin tutkimusinstituutin (SRI) oN-Line Systemissä ja SRI:n tietokone oli toinen ARPANETiin kytketty tietokone. SDS 940 tuki Berkeley Time-Sharing Systemiä ja käytettiin Project Geniessä, johon se kehitettiin SDS 930:stä.
Tuotteet

SDS-92 minitietokone, yksi varhaisimmista kaupallisista mikropiirejä käyttävistä tietokoneista
SDS 900 -sarja
SDS 940
SDS Sigma -sarja
Aiheesta muualla

Dokumentteja Bitsavers.org -sivustolla (englanniksi)
Tietokonemallien dokumentteja (englanniksi)
Sergei Turyšev

| Sergei Turyšev |
| --- | --- |

Henkilötiedot
Koko nimi:  Sergei Anatoljevitš Turyšev
Syntynyt: 23. kesäkuuta 1985 (ikä 39) Kamen-Rybolov, Neuvostoliitto
Uran tiedot
Seura:   Jugra Svsm 2
Laji:  maastohiihto 
Maailmancup
Kaudet:  2010–
Paras sijoitus:  5
Voitot:  0
Palkintokorokkeella:  0
 Tietolaatikko päivitetty 8. helmikuuta 2016 
Sergei Anatoljevitš Turyšev (ven. Сергей Анатольевич Турышев; s. 23. kesäkuuta 1985 Kamen-Rybolov) on venäläinen maastohiihtäjä, joka edustaa Jugra Svsm 2 -seuraa. Turyšev debytoi maastohiihdon maailmancupissa tammikuussa 2010 Tour de Skin osakilpailussa Oberhofissa. Ensimmäiset pisteensä hän saavutti päivää myöhemmin saman kilpailun toisella etapilla niin ikään Oberhofissa ollen 25:s. Turyševin paras maailmancupin sijoitus on viides, jonka hän saavutti Tour de Skihin kuuluneessa 20 kilometrin perinteisen hiihtotavan kilpailussa Val di Fiemmessä tammikuussa 2012 sekä Holmenkollenin 50 kilometrin perinteisen hiihtotavan yhteislähtökilpailussa helmikuussa 2016.
Käännös suomeksi
Ríza (Ierápetra)

| Ríza Ρίζα |
| --- | --- |
 Ríza
 Koordinaatit: 35°1′45″N, 25°32′54″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ierápetra
Hallinto:  
 – Asutustyyppi:  kylä
 – Kallikrates-koodi:  7202011601
Korkeus:  540 m
Väkiluku (2021):  36
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ríza (kreik. Ρίζα) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Kylän väkiluku on 36 (2021).
Rízan kylä sijaitsee Kreetan kaakkoisosissa noin 24 kilometriä länteen Ierápetran kaupungista ja noin 55 kilometriä lounaaseen Ágios Nikólaoksesta. Se on rakennettu Díkti-vuoren etelärinteeseen noin 540 metrin korkeuteen merenpinnasta laskettuna. Rízan kylä on ollut olemassa keskiajalta saakka. Sen aiempi nimi on Zoúrva (Ζούρβα).
Ríza muodostaa myös laajemman kyläyhdyskunnan (Δημοτική Κοινότητα Ρίζης, Dimotikí Koinótita Rízis), johon kuuluvat varsinaisen Rízan kylän lisäksi kylät Kaiménos ja Sfakoúra. Koko yhdyskunnan väkiluku on 74 (2021).
Sarah Ferguson

| Sarah |
| --- | --- |
 Yorkin herttuatar
 Yorkin herttuatar Sarah vuonna 2017.
Syntynyt:  Sarah Margaret Ferguson 15. lokakuuta 1959 (ikä 64) Lontoo, Englanti
Puoliso:  prinssi Andrew (vih. 1986; ero 1996)
Lapset:   prinsessa Beatrice  prinsessa Eugenie 
Suku:  Windsor (avioliiton kautta)
Isä:  Ronald Ferguson
Äiti:  Susan Wright
Yorkin herttuatar Sarah (Sarah Margaret Mountbatten-Windsor o.s. Ferguson; s. 15. lokakuuta 1959 Lontoo) on Yorkin herttuan prinssi Andrew'n entinen puoliso. Pariskunta avioitui vuonna 1986 ja erosi 1996. Heillä on kaksi lasta: prinsessat Beatrice ja Eugenie.
Avioliittonsa jälkeen herttuatar on muun muassa kirjoittanut lastenkirjasarjaa Budgie the Little Helicopter, josta tehtiin myös piirrossarja.
Aiheesta muualla

Kuvia tai muita tiedostoja aiheesta Sarah Ferguson Wikimedia Commonsissa
Seitsemän tuntia onnehen

Seitsemän tuntia onnehen on Harry Bergströmin säveltämä valssi vuoden 1941 elokuvasta Morsian yllättää. Sanat kappaleeseen on tehnyt Ela eli Eine Laine. Alkuperäisen levytyksen on tehnyt Olavi Virta Rytmi-orkesterin säestämänä.
Laululevytyksiä

Olavi Virta (1942)
Rita Elmgren (1953)
Rauni Pekkala (1961)
Martti Siiriäinen (1969)
Kivikasvot (1974)
Mikko Järvinen (1980)
Salon Viihdelaulajat (1981)
Ky:n Naislaulajat (1988)
Vieno Kekkonen (1989)
Finnairin Laulajat (1990)
Taneli Mäkelä (1990)
Kuolimon Laulu (1991)
S/S Bore

S/S Bore tarkoittaa useampaa Boren liikenteessä kulkenutta matkustajalaivaa:
S/S Bore I, vuosina 1899–1916 ja 1926–1961 käytössä ollut matkustajahöyrylaiva
S/S Bore II, vuonna 1915 tuhoutunut matkustajahöyrylaiva
M/S Bore (1960, entinen S/S Bore), nykyisin hostellina Turun Aurajoessa
S/S Bore III, vuosina 1952–1976 käyössä ollut matkustajahöyrylaiva
S/S Bore VI, Malmössä vuonna 1919 rakennettu höyrylaiva
M/S Bore VII, myöhemmin M/S Puerto Eden, vuonna 1972 rakennettu ro-ro-rahtialus
M/S Bore XI, myöhemmin B/S Caribe, vuonna 1973 rakennettu rahtilaiva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”S/S Bore”, voi hakea sivunnimihaulla, laajalla sivunnimihaulla tai tekstihaulla.
Scilab

| Scilab |
| --- | --- |


Kehityshistoria
Vakaa versio:  2024.1.0 (23. toukokuuta 2024)
Tiedot
Lisenssi:  GPLv2 ja CeCILL versio 2
Aiheesta muualla
Verkkosivusto
Versiohallinta
Scilab on ilmainen ja avoin numeerisen laskennan ohjelmisto. Se on lisensioitu CeCILL-lisenssillä. Siitä on versiot Linuxille, Mac OS X -järjestelmälle ja Windowsille. Ohjelmaa voidaan käyttää laskentaan ja simulointiin luonnontieteiden ja insinööritieteiden alalla, kaksi- ja kolmiulotteisten kuvaajien piirtoon, signaalinkäsittelyyn, optimointiin, tilastolliseen analyysiin ja tilastolliseen mallintamiseen sekä erilaisten sovellusten kehittämiseen.
Ohjelmassa on rajapinnat Java-, C-, C++- ja Fortran-kieliä varten.
Xcos-editorilla suunniteltu systeemi
Scilabiin kuuluu Xcos-niminen graafinen editori, jolla voidaan suunnitella dynaamisia systeemimalleja ja simuloida näitä.
Ohjelman uusin versio on 6.1.0.
Historia

Ohjelman historia alkaa 1980-luvulta, jolloin Blaise ja CACSD (Computer Aided Control System Design) perustivat IRIA (French Institute for Research in Computer Science and Control) -instituutin. Tuolloin Matlabista inspiraationsa saanut ohjelma Simulog julkaistiin. 1990-luvulla Simulogin kehitys lopetettiin ja Iria julkaisi Simulinkin version 1.1 tammikuussa 1994. Ohjelma oli alusta-asti suunniteltu avoimeksi. Iria kehitti ohjelmaa vuoden 2002 loppuun asti ja versioon 2.7. asti. Vuoden 2003 alussa luotiin Scilab Consortium tukemaan ohjelman kehitystä erityisesti yrityksissä ja akateemisissa organisaatioissa. Vuonna 2008 ohjelmaa alettiin jakaa CeCILL-lisenssillä. Vuoden 2010 kesäkuussa perustettiin Scilab Enterprises tukemaan Inriaa ohjelman kehitystyössä ja vuoden 2012 heinäkuusta alkaen ohjelman kehityksestä on vastannut yksin Scilab Enterprises.
Scilab 2 -perhe julkaistiin vuonna 2001, Scilab 3 -perhe 2004, Scilab 4 -perhe 2006 ja Scilab 5 -perhe 2008. Uusin versio 5.1.1 on vuodelta 2014.
Aiheesta muualla

Kuvia tai muita tiedostoja aiheesta Scilab Wikimedia Commonsissa
Ruusiot

| Ruusiot |
| --- | --- |
 Kalifornianruusio (Purshia stansburyana)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Ruusiot Purshia  DC. ex Poir.
Katso myös
   Ruusiot Wikispeciesissä   Ruusiot Commonsissa 
Infobox OKNimi-testi OK: 
Ruusiot (Purshia) on ruusukasvien (Rosaceae) heimoon kuuluva kasvisuku. Sukuun kuuluu vajaat kymmenen lajia, joiden lisäksi muutamien muiden sukuun kuvattujen lajien taksonominen asema on toistaiseksi epäselvä.
Lajeja

Purshia ericifolia
Purshia glandulosa
Purshia mexicana
Purshia pinkavae
Purshia stansburyana – kalifornianruusio (mahdollinen toinen kirjoitusasu: Purshia stansburiana)
Purshia subintegra – arizonanruusio (mahdollisesti lajiristeymä: Purshia × subintegra)
Purshia tridentata
Scott Sheppard

| Scott Sander Sheppard> Henkilötiedot |
| --- | --- |
Kansalaisuus:  Yhdysvallat
Koulutus ja ura
Opinnot:  Filosofian tohtori
Tutkimusalue:  tähtitiede, kuut, asteroidit ja pienet taivaan kappaleet
Tunnetut työt:  Tutkimukset Saturnuksen ja Jupiterin kuista
Palkinnot:  2001 ja 2003 ARCS:n vuoden tutkija  Hubble Fellow  Asteroidi (17898) on nimetty Scott Sheppard:in mukaan  Planeettatieteen Farinella-palkinto (2019)
Aiheesta muualla
dtm.carnegiescience.edu/people/scott-s-sheppard
Scott Sander Sheppard on yhdysvaltalainen tähtitieteilijä, joka on löytänyt monta kuuta, komeettaa ja pieniä taivaankappaleita ulkoisesta linnunradasta.
Koulutus

Sheppard opiskeli Havaijin yliopistossa, josta hän valmistui maisteriksi vuonna 2001 ja tohtoriksi 2004. Hänen tohtorin väitöstyönsä oli Small Bodies in the Outer Solar System. Väitöstyö käsittelee pieniä taivaan kappaleita ulkoisessa linnunradassa.
Tutkimus Saturnuksen kuista

Vuonna 2019 Sheppardin johtama ryhmä löysi 20 uutta kuuta Saturnuksen kieroradalta. Tämä nosti Saturnuksen kuiden kokonaismäärän 82:een ylittäen Jupiterin, jolla on 79.
Jokainen löydetyistä Sheppardin ryhmän löytämistä kuista on halkaisijaltaan noin viisi kilometriä tai kolme mailia. Seitsemäntoista niistä kiertää planeettaa vastapäivään, mikä tarkoittaa, että niiden liike on päinvastainen kuin planeetan pyöriminen akselinsa ympäri. Kolme muuta kuuta kiertävät samaan suuntaan kuin Saturnus pyörii.
Kaksi kuuta on lähempänä planeettaa ja kestää noin kaksi vuotta matkustaa kerran Saturnuksen ympäri. Kauemmilla retrogradisilla kuilla ja yhdellä progradikuulla kestää yli kolme vuotta kiertoradan suorittamiseen.
"Näiden kuiden kiertoradan tutkiminen voi paljastaa niiden alkuperän, sekä tietoa Saturnusta ympäröivistä olosuhteista sen muodostumishetkellä", Sheppard kertoi.
Tutkimus Jupiterin kuista

Sheppardin johtama ryhmä löysi keväällä 2017 kaksitoista Jupiteria kiertävää uutta kuuta. Tämä nosti Jupiterin tunnettujen kuiden kokonaismäärän 79:ään.
Ryhmä havaitsi ensin kuut, kun he etsivät aurinkokunnan hyvin kaukaisia ​​kohteita, osana mahdollisen massiivisen planeetan löytämistä kaukana Pluton takaa.